**Uspješni učenici primili nagradu gradonačelnice**

Učenici koji su postigli zapažene rezultate na državnim i županijskim učeničkim natjecanjima bili su na prijemu kod gradonačelnice Grada Koprivnice, gospođe Vesne Želježnjak koja im je uručila nagradu za postignuti uspjeh. Učenici su prisustvovali prijemu zajedno sa svojim mentorima, učiteljima i našom ravnateljicom Sanjom Prelogović. Kao nagradu za uspješne rezultate na natjecanjima i natječajima dobili smo na poklon knjigu, bon u knjižari Pink Panter, 2 ulaznice za kino i bazene.

Ovo je lijepa gesta našega Grada koji nas već tradicionalno nagrađuje i potiče da i dalje budemo uspješni u školi, učenju i aktivnostima kojima se bavimo u slobodno vrijeme, stoga od srca zahvaljujemo gradonačelnici što nas je primila, kao i svim djelatnicima Grada koji su za nas priskrbili i pripremili poklone.

Tina Odobašić, 4. a

(Novinarska grupa)